**OBRAZAC USKLAĐENOSTI PROJEKTNOG PRIJEDLOGA S NAČELOM „NE NANOSI ZNATNU ŠTETU“ (eng. DNSH)**

**UVOD**

*EU taksonomija i načelo ne nanošenja znatne štete-eng. DNSH*

EU taksonomija, ili taksonomija održivih aktivnosti Europske unije, sustav je klasifikacije koji pomaže odrediti koje ekonomske aktivnosti mogu biti smatrane održivima s ekološkog stajališta. Cilj je potaknuti ulaganja u održivi razvoj te pridonijeti europskim ciljevima za klimu i energiju. DNSH, što stoji za " ne nanosi znatnu štetu " (eng. Do No Significant Harm), ključni je princip unutar EU taksonomije. DNSH znači da aktivnost, osim što mora aktivno doprinijeti održivosti na jednom od šest ekoloških ciljeva, ne smije značajno štetiti nijednom od ostalih pet ciljeva sukladno članku 17. Uredbe o taksonomiji. Ovaj princip osigurava da aktivnosti koje se klasificiraju kao održive ne stvaraju nove ekološke probleme dok rješavaju druge.

Ekološki ciljevi i znatna šteta sukladno članku 17. Uredbe o taksonomiji su:

* **Ublažavanje klimatskih promjena -** ako dovodi do značajnih emisija stakleničkih plinova;
* **Prilagodba klimatskim promjenama -** ako dovodi do povećanog štetnog utjecaja trenutne klime i očekivane buduće klime, na samu aktivnost ili na ljude, prirodu ili imovinu. To konkretno znači da se značajnu štetu cilju prilagodbe klimatskim promjenama može učiniti bilo (i) ne prilagođavanjem aktivnosti štetnim utjecajima klimatskih promjena kada je ta aktivnost izložena riziku od takvih utjecaja (kao što je zgrada u području sklonom poplavama), ili (i) neprilagođenim, kada se postavlja rješenje za prilagodbu koji štiti jedno područje (“ljudi, prirodu ili imovinu”), dok povećava rizike u drugom području (kao što je izgradnja nasipa oko parcele u poplavnoj ravnici što rezultira premještanjem štete na susjedno zemljište koje nije zaštićeno);
* **Održivo korištenje i zaštita vodnih i morskih resursa -** ako šteti dobrom stanju ili dobrom ekološkom potencijalu vodnih tijela, uključujući površinske i podzemne vode, ili dobrom ekološkom statusu morskih voda;
* **Prelazak na kružno gospodarstvo -** uključujući sprječavanje nastanka otpada i recikliranje, ako dovodi do značajne neučinkovitosti u korištenju materijala ili u izravnom ili neizravnom korištenju prirodnih resursa, ili ako značajno povećava nastanak, spaljivanje ili zbrinjavanje otpada, ili ako dugoročno zbrinjavanje otpada otpad može uzrokovati značajnu i dugoročnu štetu okolišu**;**
* **Sprečavanje i kontrola onečišćenja -** ako dovodi do značajnog povećanja emisije onečišćujućih tvari u zrak, vodu ili zemljište**;**
* **Zaštita i obnova bioraznolikosti i ekosustava -** ako je značajno štetno za dobro stanje i otpornost ekosustava ili štetno za status očuvanosti staništa i vrsta, uključujući one od interesa EU**.**

Svaka investicija, reforma, ili mjera moraju biti u skladu s načelom Ne nanošenje znatne štete u sklopu svih šest okolišnih ciljeva definiranih EU taksonomijom. Načelo ne nanošenja znatne štete (*Do No Signficant Harm Principle - DNSH)* zapravo je samo jedan od segmenata EU taksonomije. Isti načelno

predstavlja glavni okolišni zaštitni mehanizam, a provodi se testiranjem gospodarskih aktivnosti u odnosu na minimalne kriterije vezane uz svaki okolišni cilj. Sve mjere pod EU taksonomijom apsolutno moraju zadovoljiti minimalne kriterije za svaki okolišni cilj.

**DNSH u kontekstu ovoga javnog poziva**

U skladu s ciljevima OECD Odbora za okolišnu politiku, projektne aktivnosti potrebno je usuglasiti s DNSH načelom. Ove aktivnosti ne smiju podržavati ni provoditi radnje koje nanose znatnu štetu bilo kojem od šest okolišnih ciljeva kako je i definirano u članku 17. regulative o EU taksonomiji.

Prijavitelji prilikom predstavljanja svojih tematskih i posebnih ciljeva, te očekivanih učinaka projekta moraju navesti dokaze i informacije o usklađenosti s načelom DNSH, kako bi pokazali da njihov projekt neće provoditi aktivnosti koje značajno štete bilo kojem od šest ekoloških ciljeva EU taksonomije, a posebno da se njihove aktivnosti ne odnose na aktivnosti s popisa isključenja te da su usklađene s EU i nacionalnom okolišnom legislativom.

Usklađenost treba procijeniti, kako za aktivnosti koje se provode tijekom projekta, tako i za očekivani utjecaj na životni ciklus nakon završetka projekta.

**Kontrolna lista:**

|  |  |  |  |  |  |
| --- | --- | --- | --- | --- | --- |
| **Redni broj** | **Okolišni cilj** | **Usklađenost s načelom DNSH na razini Poziva** | | | **Obrazloženje sukladnosti projektnog prijedloga s navedenim načelima (ispunjava Prijavitelj)** |
| **Da** | **Ne** | **Nije primjenjivo** |
| **1.** | **Ublažavanje klimatskih promjena** |  |  |  |  |
| **2.** | **Prilagođavanje klimatskim promjenama** |  |  |  |  |
| **3.** | **Održiva uporaba i zaštita voda i morskih resursa** |  |  |  |  |
| **4.** | **Kružno gospodarstvo, uključujući prevenciju otpada i recikliranje** |  |  |  |  |
| **5.** | **Prevencija onečišćenja i kontrola zraka, vode ili tla** |  |  |  |  |
| **6.** | **Zaštita i obnova biološke raznolikosti i ekosustava** |  |  |  |  |

Ime i prezime osobe ovlaštene za zastupanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P.

Datum i potpis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_